ચિત્તોડગઢની રચનાત્મક પ્રણાલી પણ એટલી રહસ્યમયી છે, કે એના પર જીત મેળવવી કોઈ પણ શૈન્ય માટે સરળ કામ ન હતું. છતાં બપ્પા રાવલે એ સમયે માનમોરીને હરાવી પોતાનું શાસન જમાવ્યું. જો કે બપ્પા રાવલની પ્રસિદ્ધિ પાછળનું મુખ્ય કારણ એમની આરબો સામેની સફળ યુદ્ધ કરવાની અનોખી તરકીબ મહત્વપૂર્ણ હતી. જ્યારે આરબ દેશોએ ચારે તરફથી મેવાડ સામ્રાજ્ય પર આક્રમણો શરુ કરી દીધા હતા. વિદેશી આરબોએ સતત ચાવડો, મૌર્યો, સૈનધવો તેમજ કચ્છેલ્લોને હરાવ્યા. દુશ્મનોનું વિજયરથ પોતાની શેના સાથે મારવાડ, માળવા, મેવાડ, ગુજરાત જેવા દરેક ભુમીભાગો પર છવાઈ ચુક્યું હતું. આવા કળાગ્ની સામે રક્ષણ કરવા જ રાજસ્થાન ને કેટલાક મહાન શાસકો મળ્યા. આ શાસકોમાં સૌથી મુખ્ય ગુર્જર પ્રતિહાર સમ્રાટ નાગભટ પ્રથમ અને બપ્પા રાવલનું નામ ઉલ્લેખનીય માનવામાં આવે છે. નાગભટ પ્રથમે આરબી શાસકોને પશ્ચિમ રાજસ્થાન અને માળવામાંથી ઉખાડી ફેંક્યા, જ્યારે આ જ કાર્ય બપ્પા રાવલે મેવાડ અને એના આસપાસના દરેક રાજ્યો માટે કર્યું. વર્ષ ૭૧૨માં એમણે હિન્દુસ્તાન મેળવવાની લાલસા સાથે ચડાઈ કરીને આવેલા મુહમદ કાસીમ પાસેથી એનું સિંધ સામ્રાજ્ય પણ જીતી લીધું. કદાચ મોરી સામ્રાજ્ય પણ આ આરબ આક્રમણો સામે જ લડીને જર્જરિત થઇ ચુક્યું હતું. આવા સમયે બપ્પા રાવલે એ કાર્ય કર્યું જે કરવામાં મોરી વંશના રજાઓ અસમર્થ રહ્યા હતા, આ જ સમયે ચિત્તોડગઢ પર પણ બપ્પા રાવલે પોતાની વિજય પરચમ લહેરાવી દીધી. એવું કહેવાય છે કે બપ્પા રાવલ દ્વારા થયેલા મુસ્લિમ દેશો પરના વિજય અને આધિપત્ય અંગેની આરબોની પરાજય અંગેની અનેક દંતકથાઓ બપ્પા રાવલના સમયની સત્ય ઘટનાઓમાંથી જ ઉદભવી છે.